​Articol actualizat

Conform referatului, Nelu Iordache sustine ca, in dimineata zilei de 23 noiembrie 2012, s-a deplasat cu un avion la Baia Mare, dupa care a mers cu o masina la locuinta lui Ovidiu Silaghi din Satu Mare, unde i-a inmanat acestuia 200.000 euro, banii fiind pretinsi de ministrul Transporturilor de atunci pentru a nu rezilia un contract intre SC Romstrade SRL si CNADNR."Cand am ajuns la Silaghi Ovidiu acasa, i-am spus acestuia motivul pentru care am venit. Din ce am observat, stia ca urmeaza sa vin la el si stia si de problema rezilierii. Inca inainte de a incepe discutia, Silaghi Ovidiu a pornit un aparat de bruiaj. Dupa ce i-am spus pentru ce am venit si i-am zis ca am banii la mine, precizandu-i si cuantumul sumei, mi-a zis ca este ok si m-a pus sa pun banii pe o masa din camera. In continuare, ne-am mutat in alta camera, unde era si S.R., unde Silaghi Ovidiu mi-a spus ca va lua legatura cu P.M. a doua zi dimineata pentru anularea rezilierii si am baut un pahar de vin. Intalnirea a durat aproximativ 40 minute", a declarat Nelu Iordache.Procurorii mai arata ca, dupa ce i-a dat banii lui Silaghi, Nelu Iordache l-a contactat telefonic pe un apropiat, Stan Madalin, si i-a confirmat ca "i-a dat ce avea de dat" lui Silaghi.De altfel, Nelu Iordache sustine ca mai avusese o intalnire cu Ovidiu Silaghi in data de 12 noiembrie 2012 la biroul acestuia de la Ministerul Transporturilor, in urma careia "a inteles ce se astepta de la el"."Nelu Iordache sustine ca, dupa ce a primit notificarea de reziliere, s-a dus la biroul ministrului Silaghi Ovidiu cu intentia de a afla modalitatea de rezolvare a problemei. Intrucat la prima discutie pe care a avut-o cu acesta i-a spus ca nu stie despre ce este vorba si ca se va informa, Nelu Iordache declara ca a inteles ca ministrul astepta altceva de la el", se mai arata in referatul procurorilor DNA."În urma discuţiilor pe care le-am avut la acel moment cu ministrul Silaghi, a rezultat că pentru a avea linişte în ceea ce priveşte efectuarea plăţilor către R SRL (Romstrade - n.r.) de către CNADNR trebuia să deschid rute aviatice noi cu firma B A T A SA, care să lege oraşul Satu Mare de Europa. Mi-a spus atunci că acest lucru îi este necesar pentru că finul lui, al cărui nume nu mi-l amintesc la acest moment, candida la funcţia de preşedinte al Consiliului Judeţean Satu Mare. Din câte îmi amintesc, ulterior, a şi obţinut această funcţie. Personal am perceput această solicitare ca un şantaj şi o cumpărare a liniştii în ceea ce priveşte încasarea banilor de la CNADNR, deoarece încă de la început ştiam că efectuarea unor curse de la Satu Mare îmi va aduce o pierdere majoră lunară. Cu toate acestea, am fost de acord pentru că nu aveam ce să fac", ar fi declarat Nelu Iordache procurorilor, conform referatului DNA.Omul de afaceri ar fi susţinut că, după ce i-a spus lui Silaghi că este de acord cu aceste noi rute, acesta l-a contactat telefonic pe finul său şi i-a comunicat ce a discutat. Ulterior, conform referatului, Nelu Iordache a avut o întâlnire cu finul ministrului."La întoarcerea în Bucureşti i-am solicitat lui G.R. să-mi facă un calcul cu costurile implicate de deschiderea noilor rute impuse de Silaghi Ovidiu şi astfel am constatat în urma analizei pe care acesta mi-a pus-o la dispoziţie că reieşea o pierde lunară de aproximativ 250.000 euro", ar mai fi spus Iordache.Tot el, ar fi explicat că i-a fost adus la cunoştinţă de anumite persoane din CNADNR că toate plăţile către executanţi se efectuau "numai cu acordul verbal al noului ministru, Ovidiu Silaghi", motiv pentru care i-a solicitat lui Ş. R. - V. să îi înlesnească o întrevedere cu noul ministru, întâlnire care a avut loc în mai 2012 la Satu Mare şi în cadrul căreia, în schimbul asigurării efectuării plăţilor la termen, ministrul Silaghi i-a solicitat să efectueze curse care să lege oraşul Satu Mare de Europa pentru a susţine campania electorală a finului său.Procurorii susţin că, în cadrul unei conferinţe de presă din 17 mai 2012, A. Ş., vicepreşedinte al Consiliului Judeţean Satu Mare şi candidatul USL la preşedinţia CJ, a anunţat că începând din 4 iunie 2012, compania B A va efectua zboruri de pe aeroportul Satu Mare spre două destinaţii europene importante - Veneţia şi Torino, la eveniment participând printre alţii şi D.C. - viitorul primar al municipiului Satu Mare.În ceea ce priveşte derularea contractelor încheiate de CNADNR SA cu SC Romstrade SRL, anchetatorii au constatat că în perioada mai-august 2012, deşi se înregistrau întârzieri în ceea ce priveşte stadiul fizic al lucrărilor, iar Autoritatea de Management propunea măsuri de reziliere, nu s-au dispus măsuri în acest sens.În 8 noiembrie 2012, pe fondul sesizării Comisiei Europene cu privire la existenţa unor tentative de fraudă, a verificărilor efectuate de către Departamentul de Luptă Antifraudă şi a întârzierilor constatate de către autoritatea contractantă şi autoritatea de management în execuţia lucrărilor aferente contractului, CNDNR SA a transmis către SC Romstrade SRL o notificare de reziliere.Ca urmare, în 9 noiembrie, ora 16:44, Nelu Iordache l-a contactat telefonic pe Ş. R. V. şi şi-a exprimat nemulţumirea, din discuţiile purtate rezultând că ministrul Silaghi şi-ar fi încălcat promisiunile:Nelu Iordaghe: Ce faci?Ş R V: Sunt acasă.Nelu Iordache: Vii prin Bucureşti mâine?Remus Vasile Șpan: Da! Mâine în jurul amiezii sunt în Bucureşti.Nelu Iordache: Da?Remus Vasile Șpan: Da. Te sun!Nelu Iordaghe: Bine. Al tău m-a vândut, să ştii!Remus Vasile Șpan: Dar ai făcut ce ţi-am zis eu?Nelu Iordache: Al tău m-a vândut!Remus Vasile Șpan:: Ce?Nelu Iordache: Al tău m-a vândut!Remus Vasile Șpan: Ei, nu mai pune tu botul la toţi proştii!Nelu Iordache: Nu!Remus Vasile Șpan: Care îţi dau ţie...Nelu Iordache: Nu! Hai să ne vedem mâine!Remus Vasile Șpan: Ei... Bine.Nelu Iordache: Hai să te văd mâine, că ţip, o să ţip, dacă mă strângeţi de...încep să dau afară!Remus Vasile Șpan: Ei... ţipă!Nelu Iordache: încep să dau afară.Remus Vasile Șpan: Şi dacă dai afară, ce o să faci?Nelu Iordache: Hai, vreau să te văd mâine!Remus Vasile Șpan: Bine.Nelu Iordache: Pa!”.Procurorii DNA arată că este cunoscută susţinerea de care a beneficiat ministrul Silaghi din partea lui Şpan, astfel că se poate deduce că expresia “al tău” este de fapt o referire directă la ministru. Relevant este faptul că Ş R V lasă de înţeles că are cunoştinţă despre această înţelegere şi nu neagă faptul că Nelu Iordache ar avea motive “să ţipe”, atrăgându-i doar atenţia nu poate rezolva nimic dacă ţipă.În data de 12.11.2012 numitul Nelu Iordache a primit de la Ş R V un SMS din care rezultă stabilirea unei întâlniri: „După 3 p m.”, urmat de un alt SMS la ora 17:05: „Mâine, azi FMI”. Procurorii spun că există indicii certe în sensul că se negocia o întâlnire între Nelu Iordache şi ministrul SILAGHI OVIDIU-IOAN.În data de 13.11.2012, ora 14:07, Nelu Iordache l-a contactat telefonic pe Ş R V care i-a spus că se întâlneşte cu o anumită persoană şi că îi stabileşte şi lui o întâlnire:Remus Vasile Șpan: Ce faci?Nelu Iordache: Uite, prin oraş. Tu?Remus Vasile Șpan:Uite, eu acum mă văd... Mă văd cu cineva... şi-ţi stabilesc ţie o întâlnire acolo!Nelu Iordache: Hai, te rog! S R V: E OK?Nelu Iordache: Da! S R V: Bine. Şi te sun şi-ţi spun!Nelu Iordache: Da. Pa!”.Toate acestea se coroborează cu declaraţia lui Nelu Iordache care susţine că după ce a primit notificarea de reziliere s-a dus la biroul ministrului Silaghi Ovidiu cu intenţia de a afla modalitatea de rezolvare a problemei.Întrucât la prima discuţie pe care a avut-o cu acesta i-a spus că nu ştie despre ce este vorba şi că se va informa, Nelu Iordache declară că a înţeles că ministrul aştepta altceva de la el. Pentru că începuse campania electorală şi Silaghi Ovidiu nu prea mai era de găsit prin Bucureşti, ci mai mult în Satu Mare, Nelu Iordache susţine că l-a rugat din nou pe Remus Vasile Șpan să-i aranjeze o întâlnire cu SILAGHI OVIDIU-IOAN, astfel:“Precizez că Ş R(Remus Șpan) era la curent cu problemele mele referitoare la rezilierile contractelor şi în mai multe rânduri, în acea perioadă, a venit la sediul firmei mele şi mi-a atras atenţia că în anturajul ministrului Silaghi Ovidiu se vorbeşte din ce în ce mai des de rezilierile contractelor R S.R.L.În acest context am înţeles ce am de făcut, adică să-i dau ministrului Silaghi Ovidiu o sumă de bani. Având în vedere că pierderea lunară suferită B A T A S.A. cu acele curse noi a fost de aproximativ 250.000 EURO, am considerat că a-i da lui Silaghi Ovidiu suma de 200.000 EURO ar fi suficient pentru a temporiza o vreme tendinţele acestea de reziliere a contractelor......”.Declaraţia numitului I N se coroborează şi cu discuţiile dintre acesta şi Ş R V din data de 21.11.2012, ora 10:02:Remus Vasile Șpan:Da, bubi!Nelu Iordache: Iubitul meu, pe unde eşti?Remus Vasile Șpan:Ajung cam într-o oră jumate în Bucureşti.Nelu Iordache: Da? Te rog mult! Acum am plecat de la BCR...Remus Vasile Șpan: Da.Nelu Iordache: Şi vreau să te văd... da?Remus Vasile Șpan: Da! Păi te sun eu când ajung, bine?Nelu Iordache: Bine, bine!Remus Vasile Șpan: Bine. Pa!Nelu Iordache: Pa!”.Întâlnirea cu ministrul SilaghiÎn aceeaşi zi, la ora 15:53, Remus Șpan l-a contactat telefonic de Ovidiu Silaghi şi i-a solicitat o întrevedere, stabilind să se întâlnească luni întrucât pleca spre Cluj. A doua zi, la ora 11:56 Remus Șpan i-a comunicat lui Nelu Iordache că persoana căutată este plecată la Cluj şi că îl va aştepta luni dimineaţă la aeroport, fiind evident că Nelu Iordache dorea o întrevedere cu ministrul SILAGHI OVIDIU-IOAN înainte de a se comunica decizia de reziliere a contractului, decizie despre care avea cunotinţă că se va comunica în cursul zilei de 23 noiembrie 2012. În aceste condiţii Nelu Iordache a insistat pentru o întâlnire urgentă:“Nelu Iordache: A… Nu…e târziu! Până mâine după amiază se închide!Remus Șpan: Atunci va trebui să trag eu o fugă până acolo. Hai că mă văd cu tine!...”În data de 22.11.2012, ora 13:42, Remus Șpan l-a contactat telefonic pe Ovidiu Silaghi şi i-a solicitat o întrevedere pentru seara respectivă sau pentru a doua zi dimineaţă:“Remus Șpan: Domnule ministru!SILAGHI OVIDIU: Spune-mi, te rog!Remus Șpan: Mâine mergi la Iaşi?SILAGHI OVIDIU: Nu, eu sunt în Dej, mă duc acum spre Baia Mare.Remus Șpan: Şi mâine eşti acasă în Baia Mare?SILAGHI OVIDIU: Mâine sunt acasă în Satu Mare, măi!.................................................................................................................................Remus Șpan: Văd. Ori trag o fugă diseară până acasă şi te sun, să te văd un minut, ori mâine dimineaţă.SILAGHI OVIDIU: Bine!....”În data de 22.11.2012, ora 14:15, Remus Șpan i-a comunicat ministrului SILAGHI OVIDIU-IOAN că va ajunge la domiciliul acestuia în seara respectivă:“Remus Șpan: Domnule ministru, dar diseară eşti acasă, nu?SILAGHI OVIDIU: Păi sunt, dar mă duc la meci, am de împărţit secţiile de...Remus Șpan: Ce meci?SILAGHI OVIDIU: De baschet!Remus Șpan: La cât?SILAGHI OVIDIU: La 18:00.Remus Șpan: La 18:30 ajung eu şi te văd numai 1 minut.SILAGHI OVIDIU: Cum ajungi azi la 18:30?Remus Șpan: La 17:30 e avion.SILAGHI OVIDIU: Nu, ai la 21:30!Remus Șpan: Nu, mai este unul la 17:30 şi unul la 21:30.SILAGHI OVIDIU: Ce vorbeşti?!Remus Șpan: Atunci înseamnă că numai cu ăla de 21:30.SILAGHI OVIDIU: Păi vezi?Remus Șpan: Da?SILAGHI OVIDIU: Deci pleci la 21:30, ajungi la 22:30...Remus Șpan: Exact, că oricum nu ai cum să te culci, că te uiţi la meciul cu Steaua.....”.Ulterior, Nelu Iordache i-a solicitat lui R R să facă check-in pentru el şi pentru Remus Șpan şi împreună s-au deplasat la Satu Mare. Avionul a aterizat la Baia Mare, motiv pentru care cei doi s-au deplasat la domiciliul ministrului SILAGHI OVIDIU-IOAN cu un autoturism."În cadrul discuţiilor cu R R, numitul Nelu Iordache afirmă din nou: ”m-a vândut!”. Din convorbirea telefonică purtată de directorul economic al CNDNR SA – M I, în data de 22.11.2012, ora 21:19, rezultă că directorul general P M şi P M stabiliseră să dea drumul adresei de reziliere în a 15-a zi, respectiv pe data de 23.11.2012, rezilierea fiind transmisă în cea de a 14-a zi urmare a intervenţiei directorului M I care a adus la cunoştinţă directorului general că rezilierea trebuie făcută în termenul de 14 zile", se mai arată în rezoluția procurorilor DNA.Din discuţiile purtate rezultă că la momentul la care au discutat telefonic cu privire la acest aspect directorul general M P era la masă cu ministrul Transporturilor.Transmiterea rezilierii în data de 22.11.2013 explică reacţia lui Nelu Iordache în discuţiile cu R R. În data de 22.11.2012, la ora 23:23, Remus Șpan l-a contactat telefonic pe ministrul SILAGHI OVIDIU-IOAN şi i-a comunicat că în 25 de minute ajunge la domiciliul acestuia:“SILAGHI OVIDIU -IOAN: hai, zi-mi c-ai aterizat!Remus Șpan: ai să-mi bag picioru’ –n (neiteligibil) nu mâineSILAGHI OVIDIU-IOAN: îhî… păi haiRemus Șpan: unde mă duc? La tine acasă?SILAGHI OVIDIU-IOAN: păi la mine, da’ unde să…Remus Șpan: bine, în 20 de minute, în 25 de minute ajungSILAGHI OVIDIU-IOAN: bine, bine, bineRemus Șpan: bine, pa, pa.”Întrevederea a durat circa 40 de minute. Nelu Iordache şi Remus Șpan s-au întors de la Satu Mare în dimineaţa zilei de 23.11.2012. La întoarcere, după ce a aterizat pe aeroportul Otopeni, Nelu Iordache l-a contactat telefonic pe Stan Mădălin şi i-a confirmat acestuia că i-a dat ce avea de dat lui Silaghi Ovidiu, precizându-i că totul va fi în regulă. "După ce a ascultat convorbirea telefonică pe care a avut-o cu S M în dimineaţa zilei de 23.11.2012, ora 09:05, I N a declarat că aceasta este convorbirea la care a făcut referire, precizând că atunci când a menţionat „am dat drumu la ce-am avut aseară” de fapt i-a transmis lui S M că a dat cei 200.000 EURO lui Silaghi Ovidiu.DNA sustine ca, in cursul anului 2012, Ovidiu Silaghi, in calitate de ministru al Transporturilor, i-a pretins lui Nelu Iordache, administrator al SC Romstrade SRL, deschiderea de catre Blue Air, compania de transport aerian din grupul de firme controlate de acesta, a unor noi rute care sa lege aeroportul Satu Mare de alte destinatii din Europa.Potrivit procurorilor DNA, in schimb, Ovidiu Silaghi l-a asigurat de derularea contractelor pe care SC Romstrade SRL le incheiase cu Compania Nationala de Autostrazi si Drumuri Nationale din Romania SA, structura aflata sub autoritatea Ministerului Transporturilor si pentru ca platile intermediare sa fie facute intr-un termen rezonabil.Totodata, conform procurorilor, Silaghi a primit de la Nelu Iordache suma de 200.000 de euro, pentru a-si exercita influenta asupra persoanelor cu functii de decizie din cadrul CNADNR SA in vederea anularii deciziei de reziliere a unui contract si pentru a nu proceda la rezilierea altora.